**Ministru kabineta noteikumu projekta “Kritiskās infrastruktūras, tajā skaitā Eiropas kritiskās infrastruktūras, apzināšanas, drošības pasākumu un darbības nepārtrauktības plānošanas un īstenošanas kārtība”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir noteikt kārtību, kādā tiek veikta kritiskās infrastruktūras, tajā skaitā Eiropas kritiskās infrastruktūras, drošības pasākumu plānošana un darbības nepārtrauktības plānošana. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | * Nacionālās drošības likuma 22.2 panta sestā daļa;
* Valsts aizsardzības koncepcijas 2.3. nodaļa;
* Eiropas Padomes 2008. gada 8. decembra direktīva 2008/114/EK par to, lai apzinātu un noteiktu Eiropas Kritiskās infrastruktūras un novērtētu vajadzību uzlabot to aizsardzību (turpmāk - Direktīva 2008/114/EK).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts „Kritiskās infrastruktūras, tajā skaitā Eiropas kritiskās infrastruktūras, apzināšanas, drošības pasākumu un darbības nepārtrauktības plānošanas un īstenošanas kārtība” (turpmāk - projekts) paredz, ka:- tiek noteikta kritiskās infrastruktūras, tajā skaitā Eiropas kritiskās infrastruktūras, apzināšanas, drošības pasākumu un darbības nepārtrauktības plānošanas un īstenošanas kārtība;- Ministru kabinets nosaka kārtību, kādā iekšlietu ministrs izveido Nacionālās drošības starpinstitūciju komisiju un nosaka tās uzdevumus, tiesības, sastāvu un darbības kārtību;-par nozari atbildīgā ministrija sagatavo komisijai priekšlikumus par precīzu robežvērtību noteikšanu, kas piemērojamas pārnozaru kritērijiem, katrā atsevišķā gadījumā;- komunikācijas kārtību ar Eiropas Komisiju un Eiropas Savienības dalībvalstīm;- tajā iekļautas tiesību normas, kas izriet no Direktīvas 2008/114/EK.Nacionālās drošības likuma 22.2 pantā noteikts, ka kritiskā infrastruktūra ir Latvijas Republikā izvietoti objekti, sistēmas vai to daļas un pakalpojumi, kuri ir būtiski svarīgu sabiedrības funkciju īstenošanas, kā arī cilvēku veselības aizsardzības, drošības, ekonomiskās vai sociālās labklājības nodrošināšanai un kuru iznīcināšana vai darbības traucējumi būtiski ietekmētu valsts un sabiedrības pamatfunkciju īstenošanu, izņemot kritiskos finanšu pakalpojumus un ar tiem saistītās finanšu tirgus infrastruktūras, t.sk. maksājumu un finanšu instrumentu norēķinu sistēmas.Kritisko infrastruktūru klasificē šādi:1. valsts līmeņa sevišķi svarīga kritiskā infrastruktūra (A kategorijas kritiskā infrastruktūra), kuras iznīcināšana vai darbības spēju samazināšana būtiski apdraud valsts pārvaldīšanu un drošību;2. valsts līmeņa svarīga kritiskā infrastruktūra (B kategorijas kritiskā infrastruktūra), kuras iznīcināšana vai darbības spēju samazināšana apgrūtina valsts pārvaldīšanu un apdraud sabiedrības un valsts drošību;3. pašvaldību un nozaru kritiskā infrastruktūra (C kategorijas kritiskā infrastruktūra), kuras iznīcināšana vai darbības spēju samazināšana apgrūtina pašvaldību darbību vai nozaru pārvaldīšanu, kā arī apdraud sabiedrības drošību;4. nozaru kritiskā infrastruktūra (D kategorijas kritiskā infrastruktūra), kuras iznīcināšana, darbības spēju samazināšana vai kritisko pakalpojumu sniegšanas pārtraukšana būtiski apdraud sabiedrības un valsts drošību izsludināta valsts apdraudējuma gadījumā.- Atsevišķu kritisko infrastruktūru, kuras iznīcināšana vai darbības traucējumi būtiski ietekmētu vismaz divas Eiropas Savienības dalībvalstis, var noteikt kā Eiropas kritisko infrastruktūru.- Kritiskās infrastruktūras, tajā skaitā Eiropas kritiskās infrastruktūras, īpašnieks vai tiesiskais valdītājs nodrošina drošības un darbības nepārtrauktības (ja attiecināms) pasākumu plānošanuun īstenošanu.Saskaņā ar Nacionālās drošības likuma 22.2 panta sesto daļu Ministru kabinets nosaka kritiskās infrastruktūras, tajā skaitā Eiropas kritiskās infrastruktūras, apzināšanas, drošības un darbības nepārtrauktības pasākumu plānošanas un īstenošanas kārtību. Deleģējums Ministru kabinetam izstrādāt minēto kārtību līdz šim nav bijis attiecināms uz kritiskās infrastruktūras darbības nepārtrauktību un īstenošanu. Līdz ar to uz līdzšinējā deleģējuma pamata ir izdoti Ministru kabineta 2010. gada 1. jūnija noteikumi Nr. 496 “Kritiskās infrastruktūras, tajā skaitā Eiropas kritiskās infrastruktūras, apzināšanas, drošības pasākumu un darbības nepārtrauktības plānošanas un īstenošanas kārtība” (turpmāk – Noteikumi Nr. 496).Līdz ar likumprojekta “Grozījumi Nacionālās drošības likumā” (Nr. 692/Lp13) spēkā stāšanos Nacionālās drošības likuma 22.2 panta sestā daļa attiecina deleģējumu Ministru kabinetam izstrādāt noteikto kārtību arī attiecībā uz kritiskās infrastruktūras darbības nepārtrauktības plānošanu un īstenošanu. Projekts ir izstrādāts saskaņā ar precizēto deleģējumu Nacionālās drošības likuma 22.2panta sestajā daļā.Ņemot vērā, ka ar likumprojektu “Grozījumi Nacionālās drošības likumā” (Nr. 692/Lp13) ir grozītas Nacionālās drošības likuma normas, ir nepieciešams izdot jaunus Ministru kabineta noteikumus, kas aizstās līdzšinējos Noteikumus Nr. 496, saglabājot līdzšinējo regulējumu attiecībā uz kritiskās infrastruktūras, tajā skaitā Eiropas kritiskās infrastruktūras, apzināšanas un drošības pasākumu plānošanas un īstenošanas kārtību, un papildinot regulējumu ar kritiskās infrastruktūras darbības nepārtrauktības plānošanas un īstenošanas kārtību darbībai valsts apdraudējuma gadījumā. Kritiskajai infrastruktūrai valsts apdraudējuma gadījumā tiek noteikts pienākums turpināt darbību, lai nodrošinātu valsts un sabiedrības kontinuitātei kritisko pakalpojumu sniegšanu, atbalstu valsts apdraudējuma situācijas pārvarēšanai, kā arī tautsaimniecības funkcionēšanu vismaz minimālā apmērā. Tiek paredzēts, ka kritiskās infrastruktūras objekti turpinātu darbu, lai turpinātu sniegt kritiskos pakalpojumus, piemēram, kritiski svarīgo preču ražošanu, lai nodrošinātu sabiedrības un valsts apdraudējuma pārvarēšanas vajadzībās, vai valsts apdraudējuma pārvarēšanai svarīgo pakalpojumu sniegšanu, aptverot plašu nozaru un sektoru lauku. Tiek paredzēts, ka, vismaz minimālajā noteiktajā apjomā, turpinot pakalpojumu sniegšanu, kritiskās infrastruktūras objekts turpinās būt brīvā tirgus loceklis, vienlaikus pastāvot iespējai nepieciešamības gadījumā lemt par nepieciešamā atbalsta nodrošināšanu kritiskās infrastruktūras objekta darbības nepārtrauktības nodrošināšanai, piemēram, nodrošinot papildu apsardzi vai prioritāru piekļuvi energomateriāliem (kā elektrība vai degviela) u.tml. Tāpat paredzēts, ka atsevišķos gadījumos kritiskās infrastruktūras objekts sniegtu tieši valsts aizsardzības vai apdraudējuma pārvarēšanas vajadzībām nepieciešamos pakalpojumus, par kuru sniegšanu komersantam tiks sniegta paredzētā atlīdzība saskaņā ar izņēmuma stāvokli un kara laiku reglamentējošo normatīvo regulējumu.Projekts cita starpā paredz kārtību, kādā kritiskās infrastruktūras, tajā skaitā Eiropas kritiskās infrastruktūras, īpašnieks vai tiesiskais valdītājs izstrādā darbības nepārtrauktības plānu, lai noteiktajā apjomā nodrošinātu kritiskās infrastruktūras, tajā skaitā Eiropas kritiskās infrastruktūras, darbības nepārtrauktību valsts apdraudējuma situācijās. Līdzīga prakse jau pastāv, piemēram, Igaunijā, kur ar likumu ir noteikts, ka vitāli svarīgu pakalpojumu nepārtrauktības nodrošināšana tiek veikta un koordinēta no atbildīgo iestāžu puses, ņemot vērā vitāli svarīgu pakalpojumu riska atkarību[[1]](#footnote-1).Pirmšķietami tiek paredzēts, ka darbības, kas attiecināma uz A, B un C kategorijas kritiskās infrastruktūras un tās drošības pasākumu plānošanu, būs nemainīga attiecībā uz līdzšinējo regulējumu, to veicot Iekšlietu ministrijai iekšlietu ministra izveidotas starpinstitūciju darba grupas ietvaros, kas tika noteikts Noteikumos Nr.496, savukārt priekšlikumus Iekšlietu ministrijai par iespējamo D kategorijas kritisko infrastruktūru iesniegs Aizsardzības ministrija sadarbībā ar attiecīgās nozares ministriju, ņemot vērā to, ka Aizsardzības ministrija ir kompetentā iestāde par darbības nepārtrauktības jautājumu regulējumu, savukārt attiecīgās nozares ministrijas ir kompetentas par nozaru un to elementu darbību. Iekšlietu ministrija D kategorijas kritiskās infrastruktūras tvērumu skatīs kopā ar pārējo kategoriju kritisko infrastruktūru. Visu (A, B, C, D) kategoriju kritiskā infrastruktūra tiks iekļauta vienotā Kritiskās infrastruktūras kopumā, kuru apstiprina Ministru kabinets.Vienlaikus Aizsardzības ministrija veic darbības nepārtrauktības plānošanas sistēmas uzraudzību un attīstību. Ņemot vērā to, ka iekšlietu ministra izveidotā darba grupā tiks pārstāvētas visas nozaru ministrijas, uz kurām attiecināms kritiskās infrastruktūras un valsts apdraudējuma gadījumā nodrošināmo kritisko pakalpojumu tvērums, jaunu objektu iekļaušana kritiskās infrastruktūras kopumā notiks, institūcijām savstarpēji vienojoties darba grupas ietvarā.Savukārt par sabiedrības un valsts drošībai kritisku pakalpojumu un to sniedzēju infrastruktūras iekļaušanu kritiskās infrastruktūras kopumā D kategorijas kritiskajā infrastruktūrā, atbildīgā nozares ministrija par pieņemto lēmumu informēs attiecīgās D kategorijas kritiskās infrastruktūras īpašnieku vai tiesisko valdītāju saskaņā ar Noteikumu projekta 6. punktu.Ņemot vērā, ka valsts apdraudējuma gadījumā var būt ierobežotas spējas nodrošināt kritiskās infrastruktūras pakalpojumus, projekts paredz savlaicīgu gatavošanos un nepieciešamās darbības, kas jāveic, lai nodrošinātu to, ka, iestājoties attiecīgai situācijai, kritiskās infrastruktūras pakalpojumu sniedzējiem ir pienākums un arī iespēja turpināt darbu. Lai kritiskā infrastruktūra būtu spējīga nepārtraukt savu darbību un veikt visas nepieciešamās funkcijas valsts apdraudējuma gadījumā, pamatojoties uz darbības nepārtrauktības plānu, par kritiskās infrastruktūras nozari atbildīgā ministrija (sadarbībā ar Valsts ugunsdzēsības un glābšanas dienestu, Aizsardzības ministriju un pārraugošo kompetento valsts drošības iestādi) atbilstoši kompetencei gan pārrauga Kritiskās infrastruktūras un Eiropas kritiskās infrastruktūras darbības nepārtrauktības plānu izstrādi, ņemot vērā vitālo Kritiskās infrastruktūras un Eiropas kritiskās infrastruktūras savstarpējo saistību, gan izvērtē Kritiskās infrastruktūras un Eiropas kritiskās infrastruktūras izstrādāto darbības nepārtrauktības plānu. Arī darbības nepārtrauktības plāna īstenošana valsts apdraudējuma gadījumā tiktu uzraudzīta no minēto institūciju puses. Nozaru ministriju loma darbības nepārtrauktības plānošanā ietver nozarei specifiskas ekspertīzes sniegšanu kritiskās infrastruktūras īpašniekam vai tiesiskajam valdītājam, lai nodrošinātu pēc iespējas visaptveroša un pilnvērtīga darbības nepārtrauktības plānošanas dokumenta izstrādi, ņemot vērā iespējamos nozaru izaicinājumus, tendences, plānošanas prioritātes u.c. Paredzēts, ka nozaru ministrijas, Aizsardzības ministrija, Valsts ugunsdzēsības un glābšanas dienests sniegs nepieciešamo informatīvo un skaidrojošo atbalstu darbības nepārtrauktības plāna izstrādātājam, vienlaikus sniegtais atbalsts nebūs uzskatāms par tiesiski saistošu. Tāpat arī atbildīgo ministriju loma attiecībā uz kritiskās infrastruktūras objekta reizi četros gados (vai nozīmīgu izmaiņu gadījumā ne vēlāk kā gada laikā pēc izmaiņu veikšanas) izstrādāto pašvērtējuma ziņojumu par darbības nepārtrauktības plānošanas progresu būs sniegt ekspertīzi savas kompetences ietvaros par pašvērtējumā sniegto informāciju jeb ziņojumu par progresu, kādā kritiskās infrastruktūras objekta darbības nepārtrauktības nodrošināšanas plāns atrodas attiecībā pret darbības nepārtrauktības plānošanas pamatnostādnēm, kas noteiktas projekta 2. pielikumā, kā arī sagatavot priekšlikuma formas ieteikumus darbības nepārtrauktības plāna pilnveidošanai.Noteikumu Nr. 496 III nodaļa nosaka drošības pasākumu plānošanu attiecībā uz kritisko infrastruktūru un Eiropas kritisko infrastruktūru. Likumprojekts “Grozījumi Nacionālās drošības likumā” (Nr. 692/Lp13) paplašina kritiskās infrastruktūras iedalījumu ar D kategorijas kritisko infrastruktūru, kurā iekļaujama infrastruktūra, kuras darbības nepārtrauktība un kritisko pakalpojumu sniegšana valsts apdraudējuma gadījumā ir būtiska sabiedrības un valsts drošībai. Ņemot vērā to, ka uz D kategorijas kritisko infrastruktūru nav attiecināma drošības pasākumu un to plānu izstrādes kārtība, bet gan tikai darbības nepārtrauktības plānu izstrāde darbībai valsts apdraudējuma gadījumā, Noteikumu projekts precizē līdzšinējo Noteikumu Nr. 496 III nodaļas nosaukumu, eksplicīti norādot, ka tajā noteiktās prasības drošības pasākumu plānošanai un īstenošanai attiecināmas tikai uz A, B un C kategorijas kritisko infrastruktūru, bet nav attiecināmas uz D kategorijas kritisko infrastruktūru.Saskaņā ar aizsardzības ministra iesniegtajiem priekšlikumiem likumprojektam “Grozījumi Nacionālās drošības likumā” (Nr. 693/Lp13) tiek paredzēts papildināt kritiskās infrastruktūras kopumu ar D kategorijas kritisko infrastruktūru. No aizsardzības ministra priekšlikumā ietvertā skaidrojuma jau izriet, ka:“Iestāžu un juridisko personu iekļaušana kritiskās infrastruktūras sarakstā notiktu esošajā kārtībā, ņemot vērā to, ka iestādei vai juridiskajai personai, kas tiks iekļauta D kategorijas kritiskās infrastruktūras sarakstā, būs jāizpilda Ministru kabineta noteiktās prasības, bet nebūs jāizpilda tās fiziskās un IT drošības prasības, ko nosaka A, B un C kategorijas kritiskajai infrastruktūrai.”Līdz ar to noteikumu projekta III. nodaļā noteikts regulējums, kādā tiek veikta A, B un C kategorijas kritiskās infrastruktūras un Eiropas kritiskās infrastruktūras drošības pasākumu plānošana, kas ietver gan fiziskās, gan IT drošības prasības. Savukārt noteikumu projekta V. nodaļa paredz regulējumu, kādā tiek veikta darbības nepārtrauktības plānošana gan atsevišķai A, B un C kategorijas kritiskajai infrastruktūrai, gan visai D kategorijas kritiskajai infrastruktūrai. Arī kritiskās infrastruktūras darbības nepārtrauktības pasākumu plānošana ir uzskatāma par daļu no kritiskās infrastruktūras drošības pasākumu plānošanas.Gan noteikumu projekta III, gan IV nodaļā noteiktais regulējums nosaka drošības pasākumus, kas attiecināmi uz1) A, B un C kategorijas kritisko infrastruktūru;2) atsevišķu A, B un C kategorijas kritisko infrastruktūru un visu D kategorijas kritisko infrastruktūru.Prasība izstrādāt plānus darbības nepārtrauktības nodrošināšanai ir attiecināma ne tikai uz D kategorijas, bet arī uz noteiktu A, B un C kategorijas kritisko infrastruktūru. Līdz ar to projekta 26. un 27. punkts paredz noteikt, ka kritiskās infrastruktūras īpašnieks vai tiesiskais valdītājs norīko par darbības nepārtrauktības plānošanu atbildīgo personu un ka šī persona A, B un C kategorijas kritiskās infrastruktūras objektos var būt tā pati persona, kas saskaņā ar projekta 14. punktu noteikta par šī kritiskās infrastruktūras objekta par drošības pasākumu plānošanu un izpildi atbildīgā persona. Tāpat projekta 15. punktā noteiktas prasības, kurām jāatbilst A, B un C kategorijas kritiskās infrastruktūras par drošību un darbības nepārtrauktību atbildīgajai personai, kā arī projekta 28. punktā noteikts, ka 15.1. līdz 15.9. apakšpunktos noteiktās prasības attiecināmas arī uz personu, kas atbildīga par kritiskās infrastruktūras darbības nepārtrauktības plānošanu.Dažādiem kritiskās infrastruktūras kopuma objektiem tiek noteiktas atšķirīgas prasības, jo pastāv tādi A, B un C kategorijas kritiskās infrastruktūras objekti, kuru tiešā darbība nav saistīta ar valsts un sabiedrības kontinuitātei kritiski nodrošināmajiem pakalpojumiem valsts apdraudējuma gadījumā, līdz ar to tiem nav nepieciešams noteikt prasību pēc darbības nepārtrauktības plāna izstrādes darbībai valsts apdraudējuma gadījumā, taču vienlaikus pastāv arī tādi A, B un C kategorijas kritiskās infrastruktūras objekti, kas šādus pakalpojumus nodrošina, kam sekojoši šāda plāna izstrāde tiek uzdota. Tomēr D kategorijas kritiskā infrastruktūra ir īpaši radīta kategorija, kas veic kritisko pakalpojumu nodrošināšanu, bet kas neatbilst A, B un C kategorijas kritiskās infrastruktūras ietvaram un visai D kategorijas kritiskajai infrastruktūrai tiek piemērota prasība izstrādāt minēto darbības nepārtrauktības plānu.Projekta 17. punkts nosaka valsts drošības iestāžu kompetenci A, B un C kategorijas kritiskās infrastruktūras par drošību atbildīgās personas kandidatūras izvērtēšanā. Ņemot vērā to, ka kritisko pakalpojumu nodrošinātāju spēja nodrošināt darbības nepārtrauktību valsts apdraudējuma gadījumā ir būtiska sabiedrības un valsts drošības interesēm, projekta 29. punkts nosaka valsts drošības iestāžu kompetenci arī D kategorijas kritiskās infrastruktūras par darbības nepārtrauktības plānošanu atbildīgās personas kandidatūras izvērtēšanā.Kritiskā infrastruktūra, kurai jau ir izstrādāts objekta drošības plāns saskaņā ar līdzšinējiem Noteikumiem Nr. 496, drīkstēs darbības nepārtrauktības nodrošināšanas plānu valsts apdraudējuma gadījumam izstrādāt kā atsevišķu sadaļu jau eksistējošajiem drošības pasākumu nodrošināšanas plāniem (t.sk. Civilās aizsardzības plāniem, valsts apdraudējuma pārvarēšanas plāniem vai katastrofu medicīnas plāniem). Vienlaikus ir iespējama situācija, ka vienas privāto tiesību juridiskās personas vairāki objekti ir iekļauti kritiskās infrastruktūras kopumā un uz tiem attiecināma prasība izstrādāt darbības nepārtrauktības plānus. Arī šādā gadījumā Noteikumu projekts paredz noteikt, ka šādas privāto tiesību juridiskās personas drīkst izstrādāt visaptverošu darbības nepārtrauktības plānu visai tās īpašumā vai tiesiskajā valdījumā esošajai kritiskajai infrastruktūrai, uz kuru attiecināma darbības nepārtrauktības plānu izstrādāšanas prasība.Ņemot vērā to, ka atsevišķai kritiskajai infrastruktūrai, uz kuru attiecināma prasība par darbības nepārtrauktības plāna izstrādi, saskaņā ar spēkā esošajiem normatīvajiem aktiem ir jābūt izstrādātiem arī civilās aizsardzības plāniem, projekta 28. punktā noteikta norma, kas nosaka, ka, ja attiecīgajos civilās aizsardzības plānos jau ir iestrādāta darbības nepārtrauktības nodrošināšanas sistēma, kas veidota atbilstoši starptautiskiem standartiem un kas ir ārējā audita sertificēta, tad atsevišķs darbības nepārtrauktības plāns nav jāizstrādā. Tā vietā attiecīgās kritiskās infrastruktūras par drošību un darbības nepārtrauktību atbildīgā persona sadarbībā ar Aizsardzības ministriju papildinās to civilās aizsardzības plānu darbības nepārtrauktības sadaļu atbilstoši Noteikumu projektā noteiktajām darbības nepārtrauktības plānu izstrādāšanas un satura prasībām. Civilās aizsardzības un katastrofas pārvaldīšanas likums nosaka, ka civilā aizsardzība ir tādu organizatorisku, inženiertehnisku, ekonomisku, finansiālu, sociālu, izglītojošu un zinātnisku pasākumu kopums, kurus īsteno valsts un pašvaldību institūcijas un sabiedrība, lai nodrošinātu cilvēku, vides un īpašuma drošību, kā arī īstenotu atbilstošu rīcību katastrofas un katastrofas draudu gadījumā[[2]](#footnote-2). Savukārt civilās aizsardzības plāns ir paredzēts, lai nodrošinātu preventīvos, gatavības un reaģēšanas un seku likvidēšanas pasākumus konkrētā objektā, ko var attiecināt arī uz kritisko infrastruktūru. Lai arī Civilās aizsardzības un katastrofas pārvaldīšanas likumā ir noteikts, ka kritiskās infrastruktūras īpašnieks vai tiesiskais valdītājs izstrādā objekta civilās aizsardzības plānu, ja objekts ir iekļauts kritiskās infrastruktūras kopumā un tajā var atrasties vairāk par 100 cilvēkiem, Projektā noteikts, ka darbības nepārtrauktības plānu ir iespējams izstrādāt kā papildinājumu kritiskās infrastruktūras un Eiropas kritiskās infrastruktūras objektu darbības nepārtrauktības plānam, kam jānodrošina objekta nepārtraukta un ilgtspējīga darbība valsts apdraudējuma situācijās, lai pēc iespējas pilnvērtīgāk nodrošinātu cilvēku, vides un īpašuma drošību.Projektā tiek precizēts līdzšinējo Noteikumu Nr. 496 1. pielikuma nosaukums, precizējot, ka kritiskās infrastruktūras vai Eiropas kritiskās infrastruktūras drošības pasākumus reglamentējošajos dokumentos obligāti iekļaujamās informācijas regulējums attiecināms uz A, B un C kategorijas kritisko infrastruktūru, jo atbilstoši pārējam noteikumu projekta regulējumam uz D kategorijas kritiskās infrastruktūras objektiem nav attiecināma prasība pēc drošības pasākumu plāna, bet ir attiecināma tikai prasība pēc darbības nepārtrauktības plāna valsts apdraudējuma gadījumam. Piemēram, ražošanas vai tautsaimniecības objektam (kas ir sabiedriski pieejams) ir primāri nepieciešams darbības nepārtrauktības plāns funkciju turpināšanai, bet tam nav nepieciešams drošības un apsardzības plāns, ar līdzvērtīgiem drošības pasākumiem kā valsts pārvaldes objektiem, kas atbildīgi par augstāko amatpersonu darbību, satur valsts noslēpuma objektus vai paaugstinātas bīstamības objektus.Vienlaikus līdzšinējo Noteikumu Nr. 496 1. pielikums tiek papildināts ar normu, ka A, B un C kategorijas kritiskās infrastruktūras objektiem darbības nepārtrauktības plāns ir veidojams kā sadaļa no šī kritiskās infrastruktūras objekta drošības pasākumu reglamentējošā plāna, lai tādējādi neveidotu situāciju, ka vienā kritiskās infrastruktūras objektā pastāv vairāki atsevišķi darbības plāni, bet gan visas darbību reglamentējošās normas tiek konsolidētas vienotā plānošanas dokumentā.Noteikumu projekta 2. pielikums nosaka pamatnostādnes kritiskās infrastruktūras darbības nepārtrauktības un darbības nodrošināšanas plānošanai gan nozares, gan valsts apdraudējuma gadījumā, paredzot arī iespēju noteikt nozarei specifiskus darbības nepārtrauktības nodrošināšanas elementus. Ņemot vērā to, ka dažādu nozaru kritiskajai infrastruktūrai ir atšķirīga darbības specifika, kas līdz ar to ietekmē gan šīs infrastruktūras ikdienas darbības kārtību, gan paredzamo darbības turpināšanu valsts apdraudējuma gadījumā, noteikumu pielikuma nosaukumā lietots termins “pamatnostādnes”. Pamatnostādnes apzīmē pamatprincipus, kas kritiskās infrastruktūras objektu, uz kuriem tas attiecināms, īpašniekiem vai tiesiskajiem valdītājiem ir nepieciešams ievērot, plānojot objekta darbības nepārtrauktības nodrošināšanu. Pamatnostādņu dokuments ir saistošs kritiskās infrastruktūras objektu darbības nepārtrauktības plānošanai, vienlaikus atsevišķām nozarēm vai specifiskiem kritiskās infrastruktūras objektiem pamatnostādņu ietvaros iespējami individuāli risinājumi, atbildīgajām nozares ministrijām sniedzot nepieciešamo atbalstu un ekspertīzi.Kritiskās infrastruktūras darbības nepārtrauktības plānošanai Noteikumu projekta pielikumā ir definēti četri darbības nepārtrauktības plāna pamatelementi – nodrošināmais kritisko pakalpojumu minimālais apmērs; cilvēkresursu (personāla, darbinieku) vadība; infrastruktūras (telpu) nodrošinājums; rīcības algoritms darbības nepārtrauktības nodrošināšanai krīzes laikā.Ņemot vērā to, ka katrai nozarei kritiskās infrastruktūras darbības nepārtrauktības nodrošināšanai minimālā apjomā valsts apdraudējuma gadījumā var atšķirties Noteikumu projekta 2. pielikuma 2. punktā minēto pamatelementu apjoms, saskaņā ar Noteikumu projekta 2. pielikuma 4. punktu minēto pamatelementu minimālo apjomu, kas nodrošināms valsts apdraudējuma situācijās, nosaka par katru nozari atbildīgā ministrija sadarbībā ar Aizsardzības ministriju. Piemēram, plānošanā Ekonomikas ministrijas kompetencē ir kritiskā infrastruktūra saistībā ar elektroenerģijas, dabasgāzes un naftas produktu apgādi, savukārt Satiksmes ministrijas kompetencē - kritiskā infrastruktūra saistībā ar valsts ceļu infrastruktūras uzturēšanu un elektronisko sakaru un telefonlīniju pakalpojumu nodrošināšanu. To, ka katras nozares kritiskās infrastruktūras darbības nepārtrauktības organizēšana tiek noteikta no atbildīgās ministrijas puses, apliecina arī Igaunijas pieredze, kur ar likumu par ārkārtas situācijām ir noteikts, ka, piemēram, Ekonomikas un komunikāciju ministrija organizē elektroapgādes, dabasgāzes piegādes, mobilo tālruņu pakalpojumu u.c. nodrošināšanu[[3]](#footnote-3).Pieredzētā situācija saistībā ar Covid-19 pandēmiju gan valstī, gan globāli pierādījusi, ka vitāli svarīgo preču ražošanas kapacitātes koncentrācija atsevišķās valstīs krīzes situācijās rada nopietnas piegādes drošības problēmas un mazina svarīgu preču pieejamību tirgū. Tādēļ katram sektoram ir jāapzina tas preču klāsts, kura pieejamība krīzes situācijās varētu tikt apdraudēta, lai veidotu rezerves un būtu iespējams nekavējoties reaģēt uz izveidojušām nestandarta un krīzes situācijām. Vienlaikus Covid-19 pandēmija akcentēja ārvalstu tiešo investīciju ieplūšanu valsts ekonomikā. Daudziem uzņēmumiem, īpaši saistībā ar kritisko infrastruktūru un pakalpojumiem, visā pasaulē pašlaik var būt nepieciešams būtisks kapitāls, ko savā labā var izmantot stratēģiskie konkurenti. Ārvalstu tiešās investīcijas, lai arī ir būtisks elements pasaules ekonomikas sildīšanai, var radīt noteiktus riskus nacionālajai drošībai, tādējādi ir būtiski ieviest atbilstošu un pastiprinātu nacionālās drošības noturētspējīgu regulējumu ārvalstu tiešo ieguldījumu izvērtēšanai. Tādējādi, nosakot katras kritiskās infrastruktūras darbības nepārtrauktības plāna pamatelementus, jāņem vērā arī situācija par Kritiskās infrastruktūras un Eiropas kritiskās infrastruktūras darbības nepārtrauktību nodrošinošo elementu atrašanos ārvalstīs nepieejamību. Papildus tam kritiskās infrastruktūras īpašniekam vai tiesiskajam valdītājam sadarbībā ar nozares ministriju un pārraugošo kompetento valsts drošības iestādi regulāri jāveic izvērtējums par piegādes drošību un ārvalstu tiešo ieguldījumu riska izvērtējums.Aizsardzības ministrija ir izstrādājusi Valsts aizsardzības plāna pielikumus par kritiskā personāla noteikšanas un trauksmes gatavības plāna izstrādāšanas vadlīnijām, kas ietver vērā ņemamos elementus minētā regulējuma izstrādāšanai, lai nodrošinātu krīzes reaģēšanas mehānismu ieviešanu un identificētu personālu, kurš ir būtisks funkciju veikšanai minimālā apjomā. Veicot kritiskā personāla apzināšanu, kritiskās infrastruktūras tiesiskais valdītājs identificē to personāla kopumu, kas ir tieši iesaistīts kritiskās infrastruktūras objekta vai pakalpojumu nodrošinātāja darbības veikšanai atbilstoši nozaru ministriju noteiktajiem minimālajiem apjomiem.Projektā noteiktie darbības nepārtrauktības pamatelementi neattiecas uz tiešās valsts pārvaldes institūcijām, jo to darbības nepārtrauktības nodrošināšana ir valsts pārvaldes kompetencē.Balstoties uz vadlīnijām kritiskā personāla apzināšanai un trauksmes gatavības plāna izstrādāšanai, saskaņā ar Noteikumu projekta 2. pielikumu tiek noteikts pienākums, plānojot kritiskās infrastruktūras darbības nepārtrauktību, tās tiesiskajam valdītājam veikt kritiskā personāla noteikšanu, trauksmes gatavības plāna izstrādi (paredzot arī cilvēkresursu un personāla apziņošanas procedūru) un procedūru izstrādi personāla kopuma pārstrukturizācijai vai pastiprināšanai nepieciešamības gadījumā, kā arī gadījumā, kad daļa no identificētā kritiskā personāla nav pieejama. Minēto darbību rezultātā ir paredzēts veicināt kritiskās infrastruktūras darbības noturīgumu cilvēkresursu vadības pozīcijā, nodrošinot to, ka kritiskās infrastruktūras darbības nepārtrauktības nodrošināšanā tiek iesaistīts pēc iespējas lielāks skaits identificētā kritiskā personāla, kas spējīgs nekavējoties veikt tiem uzdotos pienākumus, kas saistīti ar kritiskās infrastruktūras darbības nepārtrauktības nodrošināšanu.Attiecībā uz kritiskās infrastruktūras, uz kuru attiecināma prasība par darbības nepārtrauktības plānu izstrādi izņēmuma stāvokļa un kara laikam, apzināto kritisko personālu būs piemērojams “pienākums strādāt” (*obligation to work*). Šāda prasība ir noteikta ar Aizsardzības ministrijas izstrādātajiem grozījumiem likumā “Par ārkārtējo situāciju un izņēmuma stāvokli” (Likumprojekts Nr. 690/Lp13), papildinot likumu ar normu, kas nosaka, ka, lai īstenotu valsts un pašvaldību iestāžu valsts apdraudējuma pārvarēšanas pasākumus un nodrošinātu kritiskās infrastruktūras vai kritisko finanšu nozares pakalpojumu darbības nepārtrauktību izņēmuma stāvokļa laikā, Ministru kabinets ir tiesīgs noteikt aizliegumu publisko un privāto tiesību subjektu amatpersonām un darbiniekiem, kuri iesaistīti valsts apdraudējuma pārvarēšanas pasākumu veikšanā vai nodrošina kritiskās infrastruktūras vai kritisko finanšu nozares pakalpojumu darbības nepārtrauktību, izbeigt civildienesta attiecības vai uzteikt darba līgumu, kā arī pārtraukt tiešo darba pienākumu pildīšanu (izņemot gadījumus, kad tas apdraud personas dzīvību). Tāpat ar likumprojektu noteikts aizliegums juridiskām personām pārtraukt kritiskās infrastruktūras darbību izņēmuma stāvokļa vai kara laikā. Kritiskais personāls nav pakļauts mobilizācijai, bet tā pienākums ir turpināt strādāt, ja tas netiek ievērots, paredzēta kriminālatbildība.Šāda prasība kritiskās infrastruktūras kritiskajam personālam izņēmuma stāvokļa un kara laikā turpināt darbu un kritiskās infrastruktūras objekta īpašniekam vai tiesiskajam valdītājam nodrošināt kritiskās infrastruktūras darbības nepārtrauktību un vitāli svarīgā pakalpojuma sniegšanu izriet no aizsardzības plānošanas apsvēruma, kas diktē, ka valsts un sabiedrības kontinuitātes nodrošināšanai, kā arī valsts aizsardzības darbību veikšanai un valsts apdraudējuma pārvarēšanas pasākumu īstenošanai ir būtiska vismaz minimālo pakalpojumu un preču pieejamība, iekļaujot šos pakalpojumu sniedzējus kritiskās infrastruktūras kopumā. Vienlaikus par likumā “Par ārkārtējo situāciju un izņēmuma stāvokli” noteikto ierobežojumu vai aizliegumu pārkāpšanu ir noteikta gan administratīvā atbildība, kas atrunāta likumā “Par ārkārtējo situāciju un izņēmuma stāvokli”, gan kriminālatbildība, kas noteikta Krimināllikumā.Identificējot kritisko personālu, kritiskās infrastruktūras īpašnieks vai tiesiskais valdītājs saskaņā ar noteikumu projekta 2. pielikuma 5. punktu plāno arī kārtību, kādā kritiskais personāls tiek informēts par tā iekļaušanu kritiskā personāla sarakstā, informējot arī par tiem noteikti pienākumus strādāt, kas izriet no likuma “Par ārkārtējo situāciju un izņēmuma stāvokli” un Nacionālās drošības likuma. Informācija par pienākumu izņēmuma stāvokļa un kara laikā iekļaujama arī kritiskā personāla amatu aprakstosNoteikumu projekta 2. pielikuma 6. punkts ir attiecināts uz infrastruktūras nodrošinājumu, paredzot, ka kritiskās infrastruktūras darbības nepārtrauktības plānā ir nepieciešams iekļaut informāciju par infrastruktūras nodrošinājuma sistēmu – ikdienas darba telpu sadalījumu un pāreju uz alternatīvām darba telpām krīzes situācijās, kad ikdienas telpas ir nepieejamas. Savlaicīga alternatīvo darba telpu identificēšana ļaus nodrošināt konkrētu vietu, kur iespējama kritiskās infrastruktūras darbības nepārtrauktība apdraudējuma gadījumā. Netiek paredzēts, ka saskaņā ar Noteikumu projekta 2. pielikuma 6. punktu būtu nepieciešams iegādāties alternatīvas darba telpas vai uzturēt īrētas telpas, vienlaikus paredzot, ka kritiskās infrastruktūras turētājs izstrādā kārtību, kādā tiek apzinātas iespējamās alternatīvās darba telpas un kā nepieciešamības gadījumā tiek uzsākta to izmantošana.Noteikumu projekta 2. pielikuma 7. punkts nosaka tehnoloģisko iekārtu risinājumu. Ar tehnoloģiskajām iekārtām darbības nepārtrauktības nodrošināšanai tiek apzīmētas katras kritiskās infrastruktūras darbības specifikai nepieciešamās iekārtas un materiāltehniskie līdzekļi, ieskaitot elektronisko sakaru un balss telefonijas iekārtas un to datu bāzes, elektroenerģijas apgādes iekārtas, dabasgāzes un naftas produktu iekārtas, kā arī siltumapgādi (apkuri), ūdensapgādi un kanalizācijas iekārtas. Tehnoloģisko iekārtu risinājums ir nepieciešams, lai aptvertu prasības un vajadzīgo aprīkojumu, kas būtu nepieciešams darbības nepārtrauktības nodrošināšanai, vienlaikus nosakot arī rīcību darbības nepārtrauktības nodrošināšanai tehnoloģisko iekārtu atjaunošanas, zaudējuma vai to alternatīvu izmantošanas gadījumā. Vienlaikus, plānojot tehnoloģisko risinājumu izmantošanu, Noteikumu projekta 2. pielikuma 8. punkts rekomendē neizmantot tādu ražotāju tehnoloģijas, kuru reputācija ES un NATO dalībvalstīs tiek apšaubīta. Valsts drošības iestāžu ieskatā tehnoloģiju ražotāji ar Latvijā vai partnervalstīs apšaubītu reputāciju dod pamatu uzskatīt, ka šo tehnoloģiju izstrādātājs var izmantot slēptus risinājumus, lai iegūtu informāciju par tehnoloģijas izmantotāja darbībām, lai veiktu iespējamas kaitnieciskas darbības.Darbības nepārtrauktības plānā saskaņā ar Noteikumu projekta 2. pielikuma 10., 11. un 12. punktu ir nepieciešams noteikt arī resursu (piegāžu) sistēmas nodrošināšanu valsts apdraudējuma gadījumā. Resursu (piegāžu) sistēma paredz Kritiskās infrastruktūras un Eiropas kritiskās infrastruktūras darbības specifikai nepieciešamo resursu (kritisko izejvielu) pieejamību un piegādi valsts apdraudējuma gadījumā. Ir būtiski apzināties, ka valsts apdraudējuma gadījumā var tikt noteikti dažādi ierobežojumi kritisko preču un izejmateriālu kustībai/piegāžu ķēdēm/pieejamībai. Līdz ar to kritiskajai infrastruktūrai, it īpaši tai, kas nodrošina Civilās aizsardzības un katastrofas pārvaldīšanas likuma 1. panta 14. punktā noteiktās iedzīvotāju pamatvajadzības (uzturs, mājoklis, veselības aprūpe, medicīniskā palīdzība, elektroapgāde, ūdensapgāde, siltumapgāde, atkritumu un notekūdeņu savākšana, kā arī sakaru nodrošinājums), ir būtiski jau laicīgi noteikt, kādā veidā tiks nodrošināta piegāžu drošība, kā arī spēja īsā laikā atjaunot nepieciešamo kritisko preču ražošanu.Plānā atspoguļojami arī rīcības algoritmi, izsludinot izņēmuma stāvokli vai iestājoties kara laikam. Līdz ar to tiek paredzēts, ka kritiskās infrastruktūras darbības nepārtrauktības nodrošināšanas plānā, ar kuru tiks iepazīstināts objekta kritiskais personāls, tiks noteikta kārtība, kādā nepieciešamības gadījumā kritiskais personāls tiek informēts par izņēmuma stāvokļa izsludināšanu valsts apdraudējuma gadījumā vai iestājoties kara laikam, kā arī to, kā personāls, saņemot šādu informāciju, veic sev uzdotos amata pienākumus un turpina darbu. Vienlaikus kritiskais personāls ir informējams par to, ka pienākums strādāt izņēmuma stāvokļa vai kara laikā izriet no likuma “Par ārkārtējo situāciju un izņēmuma stāvokli”, kā arī to, ka pienākuma strādāt nepildīšana izņēmuma stāvokļa vai kara laikā var tikt krimināli sodīta.Rīcības algoritmi katram kritiskās infrastruktūras objektam ir izstrādājami, ņemot vērā objekta un personāla darbības specifiku, pieejamos materiāltehniskos un komunikācijas līdzekļus un pastāvošās iekšējas procedūras. Šo algoritmu izstrādes gaitā, tāpat kā attiecībā uz pārējo darbības nepārtrauktības plāna izstrādi, nozares ministrijas un Aizsardzības ministrija var sniegt nepieciešamo ekspertīzi un ieteikumus algoritma izstrādei.Valsts apdraudējuma gadījumā un kara laikā var tikt apgrūtināta dažādu enerģētikas, informācijas un komunikācijas tehnoloģiju pakalpojumu, kā arī sabiedriskās drošības pasākumu nodrošināšana, kas var būtiski ietekmēt arī kritiskās infrastruktūras darbības nepārtrauktības spējas. Ņemot vērā to, ka kritiskās infrastruktūras darbības nepārtrauktība ir vitāli svarīga valsts un sabiedrības noturības un kontinuitātes nodrošināšanai, Noteikumu projekta 2. pielikuma 15. punkts nosaka, ka kritiskajai infrastruktūrai nepieciešamības gadījumā pastiprināta apsardze, pieeja elektronisko sakaru un balss telefonijas iekārtām, elektroapgādes, naftas un dabasgāzes produktiem, siltumapgādei, ūdensapgādei un kanalizācijai var tikt nodrošināta prioritāri. Šādos gadījumos minēto pakalpojumu un produktu prioritāru nodrošināšanu kritiskajai infrastruktūrai nosaka, koordinējot to Civilās aizsardzības Operatīvās vadības centram vai pašvaldību sadarbības teritoriju civilās aizsardzības komisijām. Minētie atbalsta pasākumi tiks veikti pēc nepieciešamības un saskaņā ar likuma “Par ārkārtējo situāciju un izņēmuma stāvokli” 17. pantā noteikto, pēc vajadzības lemjot par katram konkrētam kritiskās infrastruktūras objektam nepieciešamajiem atbalsta pasākumiem, vadoties pēc esošajiem apstākļiem un valsts apdraudējuma situācijas rakstura, kā arī esošajām sabiedrības un valsts institūciju vajadzībām izņēmuma stāvokļa un kara laikā. Vienlaikus pirmšķietami netiek paredzēts sniegt tiešu finansiālu atbalstu kritisko pakalpojumu nodrošinātājiem izņēmuma stāvokļa un kara laikā, ņemot vērā to, ka šie pakalpojumu sniedzēji turpinās atlīdzības saņemšanu par to sniegtajiem pakalpojumiem vai precēm.Lai nodrošinātu darbības nepārtrauktības plāna īstenošanu, Noteikumu projekta 2. pielikuma 16. punkts nosaka, ka kritiskās infrastruktūras īpašnieks vai tiesiskais valdītājs norīko atbildīgo personu par kritiskās infrastruktūras darbības nepārtrauktības plāna izstrādi un aktualizēšanu. Vienlaikus tiek noteikts, ka ne retāk kā reizi četros gados jāīsteno darbības nepārtrauktības plānu pārbaudes (mācības), lai pārbaudītu gatavību, stiprinātu personāla praktiskās iemaņas, izvērtētu plāna atbilstību tam noteiktajiem mērķiem un uzdevumiem, un testētu kritiskās infrastruktūras darbības nepārtrauktības sistēmu – kritiskā pakalpojuma darbības nepārtrauktības nodrošināšana, ievērojot darbības nepārtrauktības plānā noteiktās kritisko pakalpojumu minimālās darbības prasības, nepārsniedzot plānā noteikto maksimālo darbības pārtraukšanas ilgumu un nepieciešamo atjaunošanās laiku.Tiek noteikts, ka darbības nepārtrauktības plānu funkcionēšanai valsts apdraudējuma gadījumā apstiprina kritiskās infrastruktūras objekta īpašnieks vai tiesiskais valdītājs saskaņā ar to individuāli izveidotu iekšēju procedūru par dokumentu apriti. Tāpat plāna apstiprināšana saskaņā ar iekšējām procedūrām paredzēta attiecībā uz gadījumu, kad saskaņā ar noteikto vairāki vienas nozares kritiskās infrastruktūras publiskas personas kapitālsabiedrības, publiskas personas kontrolētas kapitālsabiedrības, publiski privātās kapitālsabiedrības, privātās kapitālsabiedrības, valsts kapitālsabiedrības, atvasinātas publiskas personas kapitālsabiedrības un pašvaldības kapitālsabiedrības, kas kopīgi nodrošina kritisko pakalpojumu, veidos vienotu darbības nepārtrauktības nodrošināšanas plānu, to apstiprinot saskaņā ar iekšējām procedūrām un panākot vienošanos ar pārējiem plāna izstrādātājiem savstarpējas brīvprātīgas sadarbības ietvaros. Plāna izstrādi un apstiprināšanu atbildīgās juridiskās personas ir tiesīgas reglamentēt ar iekšējiem normatīvajiem aktiem, kas saistoši kritisko pakalpojumu nodrošinošajai juridiskajai personai.Valsts apdraudējuma gadījumā kritiskā infrastruktūras funkcijas prioritāri būs nodrošināt nodrošinās valsts apdraudējuma pārvarēšanas pasākumus (t.sk. aizsardzības jomā) un sabiedrības pamatvajadzības. Līdz ar šādas prioritātes noteikšanu valsts paredzēs kritiskā infrastruktūras darbības nodrošinošo finansiālo izdevumu kompensācijas kārtību. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Iekšlietu ministrija, Ekonomikas ministrija, Satiksmes ministrija, Zemkopības ministrija, Veselības ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kritiskās infrastruktūras, tajā skaitā Eiropas kritiskās infrastruktūras, kopumā iekļautie objekti, to īpašnieki vai tiesiskie valdītāji. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums ietekmēs kritiskās infrastruktūras, tajā skaitā Eiropas kritiskās infrastruktūras, kopumā iekļauto objektu, to īpašnieku vai tiesisko valdītāju, kā arī to darbību uzraugošo institūciju administratīvo slogu, paredzot uzdevumu izstrādāt darbības nepārtrauktības plānus vai integrēt to esošajos plānos, kā arī uzraudzīt šos plānus. |
| 3. | Administratīvo izmaksu monetārs novērtējums | Nav. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ministru kabineta noteikumu projekts “Kārtība, kādā piemēro izņēmumus pilsoņu iesaukšanai aktīvajā dienestā un iedzīvotāju mobilizāciju civilās aizsardzības formējumos un civilās aizsardzības pasākumu veikšanai, kā arī kārtība, kādā Nacionālo bruņoto spēku rezerves uzskaites struktūrvienību informē par minētajām personām, kurām piemērots izņēmums” (VSS-56). Projekts tiek izstrādāts, lai cita starpā noteiktu kārtību, kādā piemērojami mobilizācijas izņēmumi uz kritiskās infrastruktūras kritisko personālu. |
| 2. | Atbildīgā institūcija | Aizsardzības ministrija, Iekšlietu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Direktīva 2008/114/EK jāpārņem līdz 2011.gada 12.janvārim. |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Padomes Direktīva 2008/114/EK (2008. gada 8. decembris) par to, lai apzinātu un noteiktu Eiropas Kritiskās infrastruktūras un novērtētu vajadzību uzlabot to aizsardzību jāpārņem līdz 2011.gada 12.janvārim. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1.pants2.pantsa), b), c), d),e)f)3.pants1.p. 2.p., a), b), c)3.p.4.pants1.p.2.p.3.p.4.p.5.p.6.p.5.pants1., 2., 3., 4. un 5.p.6.pants1., 2., 3., 4. un 5.p.7.pants1.p.2., 3. un 4.p.8.pants9.pants1. un 2.p.10.pants1. un 2.p11.pants12.pants13.pants14.pantsI. pielikumsII. pielikumsIII. pielikums | 1.punkts9.punkts3., 7., 8. un 9. punkts9. un 10. punkts, 11.4. apakšpunkts11.1.apakšpunkts11.2.apakšpunkts11.2.apakšpunkts11.4.apakšpunkts5.2..apakšpunkts3., 18., 23., 25., 26., 33., 34. punkts.18., 22., 23., 24., 25., 33. un 34. punkts, 11.3.apakšpunkts11.5.. apakšpunkts11.punkts3.3. apakšpunkts, 11. un 15.punktsInformatīvā atsauce uz Eiropas Savienības direktīvu3., 17., 23., 24., 25., 33., 34., 35. un pielikums I .3., 8, 9., 10., 11. un 14. punkts | Daļēji ieviestasPilnībā ieviestas ar Nacionālās drošības likuma 2.pantu un 22.2 panta 3. un 6.daļuPilnībā ieviestas ar Nacionālās drošības likuma 10.panta 1.daļas 3.punktu un 22.2 panta 1. un 2. daļuDaļēji ieviestas,Pilnībā ieviestas ar Nacionālās drošības likuma 22.2 panta 3.daļuPilnībā ieviestas ar Nacionālās drošības likuma 23 panta 2., 3. un 5.daļuPilnībā ieviestas ar Nacionālās drošības likuma 22.2 panta 5.daļu, Likumu „Par valsts noslēpumu”,Ministru kabineta 2004.gada 6.janvāra noteikumiem Nr.21 „Valsts noslēpuma, Ziemeļatlantijas līguma organizācijas, Eiropas Savienības un ārvalstu institūciju klasificētās informācijas aizsardzības noteikumi””2004.gada 26.oktobra Ministru kabineta noteikumi Nr.887 „Valsts noslēpuma objektu saraksts”Pilnībā ieviestas ar Nacionālās drošības likuma 22.2 panta 6.daļuPilnībā ieviestas ar Nacionālās drošības likuma 22.2 panta 4.daļuIeviestas pilnībāIeviestas pilnībāDaļēji ieviestas ar Nacionālās drošības likuma 22.2 panta 1. un 3.daļu. Pilnībā ieviestas ar Ministru kabineta rīkojumu „Kritiskās infrastruktūras kopums”.Ieviestas pilnībāIeviestas pilnībāIeviestas pilnībāIeviestas pilnībāIeviestas pilnībāDaļēji ieviestas,Nacionālās drošības likums stājies spēkā 2010.gada 28.maijā. Tiek ieviestas pilnībā ar Ministru kabineta rīkojumu „Kritiskās infrastruktūras kopums”Ieviestas pilnībāIeviestas pilnībāIeviestas pilnībāIeviestas pilnībāIeviestas pilnībāIeviestas ar Likumu „Par valsts noslēpumu” un 2004.gada 6.janvāra Ministru kabineta noteikumiem Nr.21 „Valsts noslēpuma, Ziemeļatlantijas līguma organizācijas, Eiropas Savienības un ārvalstu institūciju klasificētās informācijas aizsardzības noteikumi””Ieviestas pilnībāNav nepieciešama ieviešanaIeviestas pilnībā, Nacionālās drošības likumā Informatīvā atsauce uz Eiropas Savienības direktīvuNav nepieciešama ieviešanaNav nepieciešama ieviešanaDaļēji ieviestas ar Nacionālās drošības likuma 22.2 panta 1. un 3.daļu. Pilnībā tiek ieviestas ar Ministru kabineta rīkojumu „Kritiskās infrastruktūras kopums”Ieviestas pilnībāDaļēji ieviestas, tajā skaitā ar Nacionālās drošības likuma 22.2 panta 1. un 3.daļu. Pilnībā tiek ieviestas:- ar Ministru kabineta rīkojumu „Kritiskās infrastruktūras kopums”;- nodrošinot precīzu robežvērtību noteikšanu, kas piemērojamas pārnozaru kritērijiem, katrā atsevišķā gadījumā, atbildīgā - par katru nozari atbildīgā ministrija.  | Nesatur stingrākas prasības Nesatur stingrākas prasībasNesatur stingrākas prasībasNesatur stingrākas prasībasSatur plašākas prasības. Attiecas uz visa veida kritisko infrastruktūru, jo Direktīva 2008/114/EK 11.pants un 3.panta 3.p. paredz iespēju apzināt citas nozares nākotnē. Nesatur stingrākas prasībasNesatur stingrākas prasībasNesatur stingrākas prasībasNesatur stingrākas prasībasNesatur stingrākas prasībasNesatur stingrākas prasībasNesatur stingrākas prasībasNesatur stingrākas prasībasNesatur stingrākas prasībasNesatur stingrākas prasībasNesatur stingrākas prasībasNesatur stingrākas prasībasNesatur stingrākas prasībasNesatur stingrākas prasībasSatur plašākas prasības. Attiecas uz visa veida kritisko infrastruktūru, jo Direktīva 2008/114/EK 11.pants un 3.panta 3.p. paredz iespēju apzināt citas nozares nākotnē. Nesatur stingrākas prasībasNesatur stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Nav attiecināms |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts 2021. gada 5. janvārī tika publicēts Aizsardzības ministrijas tīmekļa vietnē sabiedriskajai apspriešanai. Komentāri par projektu netika saņemti. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Visas ministrijas, valsts drošības iestādes, Valsts ugunsdzēsības un glābšanas dienests, kritiskās infrastruktūras īpašnieki vai tiesiskie valdītāji. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde paredzēta pašreizējo pārvaldes funkciju un institucionālās struktūras ietvaros. |
| 3. | Cita informācija | Noteikumu izpildi iesaistītās institūcijas īstenos tām piešķirto budžeta līdzekļu ietvaros, bet ja institūcijas noteikumu piemērošanas gaitā izvērtēs, ka nepieciešams papildu finansējums, tad to izskatīt Ministru kabinetā kārtējā gada valsts budžeta likumprojekta un vidēja termiņa budžeta ietvara likumprojekta sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām. |

Ministru prezidenta biedrs,

aizsardzības ministrs A. Pabriks

H. Rozēns, 67335072

Heinrihs.Rozens@mod.gov.lv

1. https://www.riigiteataja.ee/en/eli/ee/513062017001/consolide [↑](#footnote-ref-1)
2. https://likumi.lv/ta/id/282333-civilas-aizsardzibas-un-katastrofas-parvaldisanas-likums [↑](#footnote-ref-2)
3. https://www.riigiteataja.ee/en/eli/ee/513062017001/consolide [↑](#footnote-ref-3)